《澄心亭》
宋代·刘弇

心本虚明亭更幽，亭澄心外复何求。高堂挂镜来斯照，素月流天翳尽收。

道力定僧堪默对，我忘吟客快冥搜。风痕不动玻璃软，十万人家一色秋。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。